ใช้ยาฆ่าแมลง ใช้ความร้อน กำจัดด้วยวิธีอื่นๆ
ยาฆ่าแมลงตามโฆษณาส่วนใหญ่จะสามารถใช้กับตัวเรือดได้ แต่คุณจะต้องตรวจดูก่อนว่าบนฉลากยามีเขียนไว้ว่าสามารถใช้กับตัวเรือดได้หรือไม่ ยาฆ่าแมลงทั่วไปที่มักใช้กับแมลงอื่น เช่น มด หรือตัวต่อ จะใช้ไม่ได้ผลกับตัวเรือด  เลือกยาฆ่าแมลงที่ใช้เฉพาะที่เพื่อประสิทธิภาพสูงสุด โดยทั่วไปแล้วจะมียาฆ่าแมลงสำหรับใช้กำจัดแมลงนอกบ้าน เครื่องนอน บ้านทั้งหลัง ห้องทั้งห้อง ตามพื้นผิว หรือตามรอยแตก มีส่วนประกอบบางตัวที่มักจะพบในยาฆ่าแมลงที่สามารถใช้กำจัดตัวเรือดได้ ได้แก่ ไบเฟนทริน กรดบอริก น้ำมันใบสะเดาสกัดเย็น เดลทราเมทริน เตตระเมทริน โปรพ็อกเซอร์ และอื่นๆ ถ้าเป็นไปได้ ให้เลือกซื้อผลิตภัณฑ์ที่ได้รับการรับรองจากสำนักงาน EPA ผลิตภัณฑ์เหล่านี้ผ่านการทดสอบอย่างเป็นทางการแล้วว่าใช้ได้ผลอย่างมีประสิทธิภาพ ยาฆ่าแมลงทุกชนิดไม่ได้มีวิธีใช้เหมือนกันหมด คุณจะต้องทำตามวิธีใช้ที่อยู่บนฉลากของยาฆ่าแมลงที่คุณเลือก  ห้ามใช้ยาฆ่าแมลงสำหรับใช้นอกบ้านกับพื้นที่ในบ้าน การใช้ยาฆ่าแมลงไม่ถูกวิธีอาจเป็นอันตรายต่อร่างกายคุณได้ และยังกำจัดตัวเรือดไม่ได้ประสิทธิภาพอีกด้วย คุณจะทิ้งวิธีใช้ได้ก็ต่อเมื่อคุณใช้ยาฆ่าแมลงจนหมดแล้วเท่านั้น เก็บวิธีใช้ไว้ดูตราบใดที่ยังเหลือสารเคมีในขวดอยู่ หากยาฆ่าแมลงสำหรับใช้ในบ้านตามโฆษณาใช้ไม่ได้ผล ก็ให้โทรเรียกผู้เชี่ยวชาญแทน สารเคมีที่ผู้เชี่ยวชาญด้านการกำจัดแมลงใช้จะให้ผลที่ดีกว่า และผู้เชี่ยวชาญก็จะมีเทคนิคการใช้สารเคมีอย่างทั่วถึงและชำนาญกว่า ถามบริษัทกำจัดแมลงว่าคุณจำเป็นต้องจัดเตรียมบ้านหรือย้ายเครื่องเรือนก่อนที่จะเริ่มกำจัดแมลงหรือไม่ บริษัทกำจัดแมลงอาจขอให้คุณทิ้งเครื่องนอนหรือผ้าที่เสียหายเกินกว่าจะซ่อมได้ รวมถึงเอาของที่อาจเสียหายเมื่อมีการใช้สารเคมีออกไปด้วย ใส่ผ้าที่สามารถซักได้เข้าเครื่องอบแห้ง ตั้งค่าความร้อนสูง และอบเป็นเวลา 10 ถึง 20 นาที  เสื้อผ้าที่ต้อง "ซักแห้งเท่านั้น" ส่วนใหญ่สามารถนำมาอบแห้งได้ ตราบใดที่มันแห้งอยู่แล้วตั้งแต่แรก และไม่ได้ตั้งค่าเครื่องอบแห้งไว้ที่ความร้อนระดับกลาง ซึ่งต่ำกว่า 71 องศาเซลเซียส ความร้อนจะกำจัดตัวเรือดได้ดี เสื้อผ้าจะต้องถูกอบด้วยความร้อน 49 องศาเซลเซียส เพื่อที่จะกำจัดตัวเรือดได้อย่างมีประสิทธิภาพ อย่านำเสื้อผ้าไปซักแห้ง การซักแห้งมักจะกำจัดตัวเรือดได้ แต่ก็อาจจะทำให้ตัวเรือดแพร่กระจายสู่เครื่องซักแห้งได้ ให้คุณนำเครื่องเรือนบุผ้า พรม และเครื่องเรือนอื่นๆ ที่มีใยผ้าที่ไม่สามารถซักหรืออบแห้งได้ไปตั้งไว้นอกบ้านในวันที่แดดจัด  ใช้พลาสติกห่อเครื่องเรือนไว้หลวมๆ คุณสามารถใช้พลาสติกได้ทุกชนิด แต่สีโทนเข้มจะดูดความร้อนได้ดีกว่า ดังนั้นพลาสติกสีดำจึงเป็นตัวเลือกที่ดีที่สุด ตั้งเครื่องเรือนที่ห่อแล้วไว้กลางแดด ถ้าเป็นไปควรเป็นวันที่แดดจัดและร้อนที่สุด ตั้งเครื่องเรือนทิ้งไว้ไม่ต่ำกว่า 24 ชั่วโมง อุณหภูมิในตัวเครื่องเรือนจะต้องสูงถึง 49 องศาเซลเซียส หรือสูงกว่า หากคุณมีปัญหาตัวเรือดในฤดูหนาว และคุณอยู่ทางแถบภาคเหนือหรือภูมิภาคที่มีอากาศเย็น คุณก็สามารถกำจัดตัวเรือดด้วยอุณหภูมิที่ต่ำได้เช่นกัน  ห่อเครื่องเรือนที่มีตัวเรือดอยู่ด้วยพลาสติก ตั้งไว้ในร่ม และถ้าเป็นไปได้ก็ควรตั้งในวันที่อากาศหนาวที่สุด โปรดจำไว้ว่าวิธีนี้จะใช้เวลานานกว่าการตั้งเครื่องเรือนไว้กลางแดด หากอุณหภูมิอยู่ที่ประมาณ -7 องศาเซลเซียส คุณก็จะต้องรอประมาณหนึ่งสัปดาห์ เครื่องกำจัดตัวเรือดด้วยความร้อนอาจจะหาซื้อได้ยากหน่อย และราคาของมันก็อยู่ที่ประมาณ 10,000 บาท หรือมากกว่า  เครื่องกำจัดตัวเรือดด้วยความร้อนใหญ่พอที่จะใช้กับกระเป๋าเดินทาง กระเป๋าเป้ เสื้อผ้า ถุงนอน กระเป๋าถือ หมอน และรองเท้าได้ วางของลงบนตะแกรงด้านในเครื่อง และทำตามวิธีใช้เพื่อเพิ่มความร้อนให้ภายใน ระบบทำความร้อนจะปิดลงอัตโนมัติเมื่อกระบวนการทำงานเสร็จสิ้น เครื่องกำจัดตัวเรือดด้วยความร้อนจะใช้ไม่ได้กับห้องทั้งห้องหรือพื้นที่กว้าง หากคุณต้องกำจัดหมัดทั้งห้อง ให้จ้างผู้เชี่ยวชาญด้านการกำจัดแมลงมาช่วยกำจัดตัวเรือดในห้องด้วยไอร้อนหรือเครื่องทำความร้อนเฉพาะทาง  การกำจัดตัวเรือดด้วยไอร้อนโดยผู้เชี่ยวชาญจะมีค่าใช้จ่ายประมาณเกือบ 4,000 บาท การกำจัดด้วยไอร้อนจะใช้เวลาสักพัก และอุณหภูมิของไอร้อนจะต้องสูงถึง 71-82 องศาเซลเซียส หนึ่งในวิธีที่ได้ประสิทธิภาพที่สุดคือการใช้ความร้อนกับห้องทั้งห้อง เครื่องทำความร้อนทางอุตสาหกรรมจะทำให้ทั้งห้องมีอุณหภูมิสูงถึง 49-57 องศาเซลเซียส ถามผู้เชี่ยวชาญด้านการกำจัดแมลงว่าคุณจะต้องถอดปลอกหมอน ผ้าปูเตียง หรือย้ายเครื่องเรือนก่อนที่บริษัทจะมาถึงหรือไม่ บางบริษัทจะขอให้คุณทำเตรียมไว้ แต่บางบริษัทก็จะขอตรวจสอบเครื่องเรือนก่อน  โปรดจำไว้ว่าการเปิดเครื่องทำความร้อนในบ้านจะไม่ให้ผลเหมือนกับการใช้ความร้อนกำจัดโดยผู้เชี่ยวชาญ ใช้เครื่องดูดฝุ่นดูดตัวเรือดที่มองเห็นออก หากคุณมีปัญหาตัวเรือด คุณควรดูดฝุ่นจากพรม เตียง และเครื่องเรือนบุผ้าอื่นๆ  แม้ว่าการดูดฝุ่นอาจจะเหมือนเป็นการกำจัดตัวเรือด แต่มันก็ไม่มีอะไรยืนยันว่าวิธีนี้จะมีประสิทธิภาพในการกำจัดตัวเรือดได้ และเนื่องจากวิธีนี้เป็นวิธีกำจัดที่มีประสิทธิภาพต่ำ จึงไม่แนะนำให้ใช้วิธีนี้กำจัดตัวเรือดเพียงแค่วิธีเดียว แต่ให้ใช้ร่วมกับวิธีอื่นเพื่อเพิ่มประสิทธิภาพมากขึ้น เหตุที่วิธีนี้ไม่สามารถกำจัดตัวเรือดได้หมด เป็นเพราะว่าเครื่องดูดฝุ่นไม่สามารถเข้าถึงพื้นที่ที่ตัวเรือดซ่อนอยู่ได้ทุกที่ เพื่อเพิ่มโอกาสสำเร็จ ให้คุณดูดฝุ่นจากรอยร้าวและรอยแตกทั้งหมด รวมถึงไถเครื่องดูดฝุ่นไปตามผิวผ้าเพื่อดึงไข่หรือตัวเต็มวัยที่เกาะแน่นออกด้วย ใส่ฝุ่นและตัวเรือดที่ดูดขึ้นมาในถุงพลาสติกปิดแน่น นำถุงไปวางกลางแดดเป็นเวลาสองถึงสามชั่วโมงหรืออาจจะทั้งวัน เพื่อฆ่าตัวเรือดที่อาจรอดชีวิตหลังจากถูกดูดด้วยเครื่องดูดฝุ่น โรยดินเบาเป็นชั้นบางๆ รอบๆ พื้นที่ที่มีตัวเรือด รวมถึงที่ที่มันอาจซ่อนอยู่ด้วย ค่อยๆ ถูดินเบาไปกับพรม เพื่อที่ผงจะได้ลงลึกถึงเนื้อพรม  ผลิตภัณฑ์นี้ทำจากดินและเปลือกสัตว์ดึกดำบรรพ์ บางครั้งฉลากจะเขียนว่า "ผงฟอสซิล" หรือ "ผงกำจัดตัวเรือด" เมื่อตัวเรือดเดินผ่านผงดิน มันก็จะสูญเสียน้ำในร่างกายทันที และจะตายในไม่กี่ชั่วโมง ให้ใช้ดินเบาสูตรผสมอาหารได้ มีผลิตภัณฑ์ดินเบาบางชนิดที่เอาไว้ใช้กับสระว่ายน้ำและเป็นอันตรายต่อมนุษย์ ดังนั้นดินเบาสูตรผสมอาหารได้จึงปลอดภัยกว่า หากคุณมีปัญหาตัวเรือดไม่มากนัก คุณอาจกำจัดตัวเรือดที่มีอยู่น้อยด้วยการกระจายใบต้นถั่วรูปไตรอบๆ เตียง โซฟา หรือที่อื่นๆ ได้  วิธีนี้เป็นภูมิปัญญาชาวบ้านจากยุโรปตะวันออก ใบต้นถั่วรูปไตจะมีขนเล็กๆ ที่จะเกี่ยวขาตัวเรือดซึ่งเป็นจุดอ่อนของมันไว้ ตัวเรือดที่พยายามหนีจะตายเมื่อขาขาด ตัวเรือดส่วนใหญ่จะยังติดอยู่ที่ใบ ซึ่งคุณสามารถนำใบไม้ไปเผาเพื่อกำจัดมันได้ นักวิทยาศาสตร์บางส่วนกำลังหาทางพัฒนาวัสดุสังเคราะห์ที่มีขนเหมือนกับใบต้นถั่วรูปไตและสามารถใช้ได้สะดวก ผลการศึกษาพบกว่าการใช้ ไอเวอร์เมคติน ซึ่งเป็นยากำจัดพยาธิในปริมาณเล็กน้อยตามคำแนะนำของแพทย์สามารถกำจัดตัวเรือดได้ประมาณ 60 เปอร์เซ็นต์   โปรดจำไว้ว่าการศึกษานี้เพิ่งเริ่มเมื่อเดือนธันวาคม ค.ศ. 2012 และจนกว่าจะได้รับการยอมรับอย่างเป็นทางการจากเหล่านักวิทยาศาสตร์ แพทย์อาจจะไม่ให้คุณนำยาไอเวอร์เมคตินไปใช้กำจัดตัวเรือด อย่างไรก็ตาม ยาไอเวอร์เมคตินได้ผ่านการพิจารณาแล้วว่าเป็นยาที่ปลอดภัย และสามารถใช้เป็นยาถ่ายพยาธิสำหรับมนุษย์และสัตว์ได้ ตัวยาจะมีการทำงานแบบ "Xenointoxication" หากคุณใช้วิธีนี้กำจัดตัวเรือด ให้คุณกินยาถ่ายพยาธิก่อนเข้านอน ตัวเรือดจะกัดคุณในตอนกลางคืนเช่นทุกที แต่มันจะตายในอีกสองถึงสามวัน เนื่องจากได้รับยาถ่ายพยาธิผ่านเลือดของคุณ
ใช้ยาฆ่าแมลงให้ถูกชนิด. ทำตามวิธีใช้อย่างเคร่งครัด. โทรเรียกบริษัทกำจัดแมลง. ใส่เสื้อผ้าและเครื่องนอนที่มีตัวเรือดอยู่เข้าเครื่องอบแห้ง. ตั้งเครื่องเรือนไว้กลางแดด. ใช้วิธีแช่แข็งเครื่องเรือนแทน. ใช้เครื่องกำจัดตัวเรือดด้วยความร้อน. โทรเรียกผู้เชี่ยวชาญ. ใช้เครื่องดูดฝุ่นดูดตัวเรือดออกไป. โรยดินเบา. กันด้วยใบต้นถั่วรูปไต. ใช้ยาถ่ายพยาธิ.
https://www.wikihow.com/Kill-Bed-Bugs https://www.wikihow.com/Kill-Bed-Bugs https://www.wikihow.com/Kill-Bed-Bugs
Using Insecticides Using Heat Unconventional Treatments